open-index/open-wikipedia-markdown huggingface dataset:
Lisa Resch

**Lisa Resch** (født 4. oktober 1908, død 31. januar 1949) var en tysk alpinist. Hun var med på å dominere kvinnelig alpinsport på 1930-tallet, sammen med lagvenninnene Christl Cranz og Käthe Grasegger.

I perioden fra 1934 til 1939 vant hun åtte medaljer i verdensmesterskap, høydepunktet var gullmedaljen i utfor under VM 1938.

I 1936 deltok hun under OL i Garmisch-Partenkirchen, der hun kom på sjetteplass i kombinasjonen.

## VM-medaljer
* VM 1934 i St. Moritz (Sveits): Sølv i slalåm og kombinasjonen, bronse i utfor
* VM 1937 i Chamonix (Frankrike): Bronse i slalåm
* VM 1938 i Engelberg (Sveits): **Gull** i utfor, sølv i kombinasjonen
* VM 1939 i Zakopane (Polen): Sølv i utfor, bronse i kombinasjonen

## Referanser


## Eksterne lenker
*
Grisefjorden

**Grisefjorden** er en del av Stolsfjorden i Flekkefjord kommune i Agder. Den er 2,5&nbsp;kilometer lang. Fjorden fortsetter gjennom Loga med en delvis naturlig kanal inn til pollen Loia, som ligger ved Flikka, som trolig er opphav til navnet Flekkefjorden. Småbåter kan gå helt inn.

Fjorden ligger nord for Flekkefjord sentrum, og er forbundet med Lafjord på sørsida gjennom et trangt sund kalt *Elva*. Fjordens nordlige ende ligger ved bygda Loga. Austadvika går sørøstover mellom Uenes og Drangeid, og på andre sida av Drangeid ligger innsjøen Selura.

## Referanser
Øystein Sonstad

**Øystein Sonstad** (født 5. januar 1970 i Stjørdal) er en norsk cellist, kjent som solist med de ledende orkestrene i Norge.

I hjemtraktene gikk han i lære hos Harald Raaen såvel som ved Kåre Opdals *Lørdagsskole*.
Sonstad var i denne tiden med i Nidaros Strykekvartett,
De Unges Kammerorkester og Trøndersolistene.

Han tok hovedfag under Aage Kvalbein ved Norges musikkhøgskole (møtte blant annet
Mstislav Rostropovitsj) og videre studier ved 
Royal Northern College of Music i Manchester under Emma Ferrand.
Han har vært medlem i Oslo Strykekvartett fra starten (1991) og bidratt til deres
plateutgivelser og den årlige G-kraft-festivalen.  Han var også  ansatt som solist i Kringkastingsorkestret (1997–2003). 
I tillegg er han medlem i Det Norske Kammerorkester og Risør Festival Strings (del av Risør Kammermusikkfestival).
Han er også arrangør og komponist.
Han har blant annet komponert musikken til Cumulusteatret’s *Kærlighed og dæmoner* (2003) og *Skyggen* (2005).

Som medlem av Oslo Strykekvartett vant han Spellemannsprisen med utgivelsen «The Schubert Connection» i 2014. 

Øystein Sonstad spiller på en Jean Baptiste Rogeri cello fra 1690, utlånt av Musica Dextra.

## Premier
* Leonarde Rose Award i Manchester, for beste postgraduate eksamen
* Trøstepremie i Talentiaden 1990
* Forbrukersamvirkets kulturpris 1992, med 50 000 kroner det med Verdal Teaterlag
* 1. pris Prinsesse Astrids musikkpris 1996 med 50 000 kroner!
* 1. pris Ungdomssymfonikernes solistkonkurranse 1993.
* Ole Vig-prisen 2001
*Spellemannprisen 2014
## Referanser
Georg Brandes-prisen

**Georg Brandes-prisen** er en dansk pris som er innstiftet av Litteraturkritikernes laug (Litteraturkritikernes Lav) i 1969. Den deles ut i desember eller januar og tildeles en forfatter for et kritisk verk som er utkommet det siste året. Prisen er oppkalt etter forfatter og filosof Georg Brandes (1842–1927).

Prisen ble innstiftet på en ekstraordinær generalforsamling i Litteraturkritikernes laug den 23. september 1969 og den ble delt ut første gang den 26. november 1969. Med prisen følger et pengebeløp, som opprinnelig var på DKK 1&nbsp;000, men som gradvis er blitt regulert og fra 2009 har ligget på DKK 60&nbsp;000.

Foruten Georg Brandes-Prisen deler Litteraturkritikernes laug også ut Kritikerprisen.

## Prismottakere

## Referanser


## Eksterne lenker
* Litteraturkritikernes Laug – offisiell hjemmeside
Paula Wiesinger

**Paula Wiesinger** (født 27. februar 1907 i Bozen, død 12. juni 2001 i Seiser Alm) var en italiensk fjellklatrer og alpinist.

Wiesinger var en av pionerene innen Union internationale des associations d'alpinisme, og klatret mange vanskelige ruter, blant annet i Dolomittene.

Wiesinger var også en dyktig og fremgangsrik alpinist. Hun ble italiensk mester 13 ganger. I 1932 ble hun verdensmester i utfor i Cortina d’Ampezzo. I kombinasjonen ble hun nummer seks. I VM 1933 i Innsbruck ble hun nummer fire i utfor, og i 1934 ble hun nummer fem i slalåm i St. Moritz.

Hun deltok også i OL 1936 i Garmisch-Partenkirchen, der hun ble nummer 16 i kombinasjonen.

## Referanser


## Eksterne lenker
* 
*  Wiesingers hotell
*  FemBiografie Paula Wiesinger Bilder, lenker og litteraturhenvisninger
Åptafjorden

**Åptafjorden** er en fjordarm av Lyngdalsfjorden i Farsund kommune i Agder. Den er rundt syv kilometer lang. Fjorden går i nordvestlig retning fra innløpet på nordsida av Lyngdalsfjorden, inn til bygda Åpta. Sidefjorden Drangsfjorden går mot nordøst, og regnet inn til botnen av Drangsfjorden er Åptafjorden ni kilometer lang. Den største øya i fjorden er Åptøya, som ligger innerst i fjorden ved bygda Åpta.

Fylkesvei 465 følger sørvestsida av fjorden, hvor også Briseidbygda ligger, kommunesentrum i tidligere Herad kommune. 

## Referanser
Frieda Dänzer

**Frieda Dänzer** (født 16. november 1931 i Adelboden, død 21. januar 2015) var en sveitsisk alpinist. Hun tilhørte verdenseliten i samtlige disipliner i andre halvdel av 1950-årene.

Starten på Dänzers idrettskarriere var forbundet med vanskeligheter. I januar 1950 falt hun og pådro seg et komplisert brudd i høyrebeinet, som det tok et halvt år å lege. Hun kom raskt tilbake på landslaget, men ble ikke tatt ut til VM 1954 i Åre, selv om hun like før VM hadde blitt sveitsisk mester i utfor i Wengen.

De følgende årene oppnådde hun imidlertid stor internasjonal suksess. Under OL 1956 i Cortina d'Ampezzo tok hun sølv i utfor bak lagvenninnen Madeleine Berthod. Hun tok VM-sølv i kombinasjonen. To år senere ble hun den store stjernen blant de kvinnelige alpinistene under VM 1958 i Badgastein. Hun tok medalje i tre av de fire disiplinene, og hun ble verdensmester i kombinasjonen.

## Referanser


## Eksterne lenker
*
Lafjord (Flekkefjord)

**Lafjord**, eller **Lafjorden**, er en del av Stolsfjorden i Flekkefjord kommune i Vest-Agder. Den begynner ved Kjeøy og går fire kilometer nordover til Flekkefjord sentrum, og består av to poller, der *Grønnessundet* danner et naturlig skille (bredde ca. 150 meter). Gjennom Flekkefjord går det et trangt sund som er under femti meter bredt, til Grisefjorden på andre sida. Bybrua er til å åpnes for større båter. Dette var vanlig når tønnefabrikkens fullastede lekter skulle ut for å losse sildetønner. 

På vestsida av fjorden ligger bygda Fjellse. Byen Flekkefjord ligger rundt hele den indre delen av fjorden, lokalt kalt *Byfjorden* med *Tjørsvågvika*, fra Sveigeodden i vest til Grønnes på østsida.  Ett nyere byggefelt, Raulifeltet, har orientering mot Lafjorden, sammen med en del eldre og nyere bebyggelse på Svege/Sveiga.

## Referanser
Listafjorden

**Listafjorden** er en fjord på grensa mellom Farsund og Flekkefjord kommuner i Vest-Agder. Den ligger på vestsida av halvøya Lista. Fra innløpet ved Lista fyr går fjorden i nordøstlig retning til sørsida av øyene Hidra og Andabeløya, hvor Fedafjorden fortsetter nordøstover inn til Kvinesdal.

Selve Listafjorden er 10&nbsp;kilometer lang, mens Listafjorden og Fedafjorden til sammen er 26&nbsp;kilometer lang. 

Fra Listafjorden går sidefjorden Strandsfjorden nordover mellom Hidra og Andabeløya, og Eidsfjorden går østover på nordsida av Lista. 

## Referanser
Ivar Møller

**Ivar Møller** (født 7. mai 1915, død 13. november 2008) fra Mandal var en norsk motstandsmann og radiotelegrafist under andre verdenskrig. 
Møller var utdannet baker, og seilte som stuert i utenriksfart før krigen brøt ut. Han mislyktes i første omgang med å komme seg over til Storbritannia sjøveien, men lyktes i å komme over svenskegrensen og mønstret på kvarstadbåten MT «B.P. Newton» i Göteborg. Dette var en av de to båtene som kom seg over til Skottland.

Han ble så vervet som agent i Secret Intelligence Service (SIS) og fikk trening som radiotelegrafist og soldat. Det første oppdraget i det okkuperte Norge var Operasjon Cygnus sommeren 1943 hvor Møller sammen med Dagfinn Ulriksen rapporterte om skipstrafikken fra basen på Skorpa og Lille Batalden. De holdt på fra september til mai året etter, da de ble hentet av en MTB og brakt tilbake til Shetland. Samme året kom de tilbake til Norge og Florø-traktene i forbindelse med Operasjon Gaupe, hvor de rapporterte om skipstrafikken fra Stavenesodden. Denne operasjonen varte i syv måneder. Møller skrev i 1999 bok om krigsopplevelsene sammen med Gustav Valand.

Etter krigen seilte Møller både i utenriksfart og hvalfangst før han giftet seg og startet delikatesseforretning og spisested i hjembyen.

## Utmerkelser
* St. Olavsmedaljen med ekegren
* Krigsmedaljen (to ganger)
* Haakon VII jubileumsmedalje
* Deltagermedaljen
* Distinguished Service Order

## Bibliografi
* *[http://urn.nb.no/URN:NBN:no-nb_digibok_2010090108072 Falsk fisker kaller London]*  – 1999, sammen med Gustav Valand

## Referanser
Redemption

**Redemption** er et amerikansk progressiv metal band fra Los Angeles.

Bandet ble startet i 2001, og har med medlemmer fra Fates Warning, Evergrey og Prymary. Tidligere var det også med medlemmer fra Symphony X, Agent Steel og Steel Prophet.

Ray Alder fra Fates Warning var med som produsent på det første selvtitulerte musikkalbumet i 2003, og deltok også som gjestevokalist på albumet. Da vokalist Rick Mythiasin forlot bandet takket Adler ja til å erstatte ham, og han var vokalist inntil 2016. Da ble Tom S. Englund fra Evergrey ny vokalist. 

Bandet var oppvarmingsband for Dream Theater på *U.S. Systematic Chaos Tour*.

## Personell
;Nåværende medlemmer
* Ray Alder − Vokal (Fates Warning, Engine, Syrus)
* Nick van Dyk − Gitar og keyboard
* Bernie Versailles − Gitar (Agent Steel, Engine, Fates Warning)
* Sean Andrews − Bassgitar
* Chris Quirarte − Slagverk (Prymary)

;Tidligere medlemmer
* Rick Mythiasin − Vokal på *Redemtion* (Steel Prophet, New Eden, Taraxacum, Pantera)
* Jason Rullo − Slagverk på *Redemtion* (Symphony X)
* James Sherwood − Bassgitar på *The Fullness of Time* (Prymary)

## Diskografi
* *[[Redemption (album)|Redemption]]* (2003, Sensory Records)
* *[[The Fullness of Time]]* (2005, Sensory Records)
* *[[The Origins of Ruin]]* (2007, InsideOut Music)
* *[[Snowfall on Judgment Day]]* (2009, InsideOut Music)
* *[[This Mortal Coil (album)|This Mortal Coil]]* (2011, InsideOut Music)
* *[[The Art of Loss (album)|The Art of Loss]]* (2016, Metal Blade Records)
*'' Long Night's Journey Into Day (2018)

## Eksterne lenker
* 
* 
* 
*  
*
Kelsey Grammer

**Allen Kelsey Grammer** (født 1955) er en amerikansk skuespiller og produsent kjent fra rollen som Frasier Crane i komiseriene *[[Cheers]]* og *[[Frasier]]*. Han har også stemmen til tegnefilmfiguren Sideshow Bob i den animerte TV-serien *[[The Simpsons]]*. Han hadde hovedrollen i komiserien *[[Back to You]]* (2007–2008) og dramaserien *[[The Last Tycoon (TV-serie)|The Last Tycoon]]* (2016), samt en fast rolle i krimserien *[[Proven Innocent]]* (2019).

Grammer har som skuespiller medvirket i over 120 film- og tv-produksjoner.

Han TV-debuterte i 1979 og filmdebuterte i 1992.

Han har også vært virksom som regissør, blant annet for flere episoder av *Frasier*. I tillegg har han vært produsent for flere kjente amerikanske TV-serier, deriblant *Frasier* og *[[Medium (TV-serie)|Medium]]*.

## Priser og utmerkelser
Han har vunnet fire Emmy-priser for sin rolle som Frasier Crane, og en for sin rolle (stemme) som Sideshow Bob. Han har også vunnet to Golden Globes (begge for rollen som Frasier Crane).

I 2001 fikk han en stjerne på Hollywood Walk of Fame.

## Bakgrunn
Grammer ble født på Saint Thomas på De amerikanske Jomfruøyer. Hans familie er blitt sagt å være forfulgt av tragedier. I 1968 ble hans far drept like utenfor sitt hjem og i 1975 ble hans søster drept etter først å ha blitt bortført. I 1980 ble hans halvbror drept av en hai.

## Referanser


## Eksterne lenker
* 
*
Oscar Krogh

**Oscar Waldemar Krogh** (født 19. mai 1886 i Kristiania, død 27. februar 1961) var en norsk lektor. Krogh var teatermann, skolemann og litteraturhistoriker. Han vokste opp i Oslo med Carl Nærup som pleiefar. Han tok examen artium i 1907 og ble cand.philol. i 1918 med en hovedoppgave om Henrik Ibsen. Han hadde ambisjoner om å bli skuespiller og en tid var han tilknyttet Fahlstrøms teater. Han valgte senere å bli lærer og var ansatt ved Stabekk skole fra 1926 til 1951.

Krogh skrev lærebøker i engelsk, bearbeidet flere utgaver av engelske noveller og redigerte fire utgaver av *Nyere norsk prosa i utvalg*.  Han medvirket i 30-40 programmer i NRK radio om emner som litteratur, språk og historie. Han var også en hyppig foredragsholder ved folkeakademiene. 

## Bibliografi
* *De historiske personer i Henrik Ibsens drama *Fru Inger til Østeraat*, samt en historisk kommentar*. – Oslo, 1918
* *English short stories for the young ones*. – Oslo, 1929 (flere senere utg.)
* *Nyere norsk prosa*. – Oslo, 1929 (revidert 1939, 1942, og 1953)
* *Let us begin English!*. – Oslo, 1939 (flere senere utg.)
* *Science and fiction : a reader for the science side*. – Oslo, 1946
* *This England : a reader for the modern language side*. – Oslo, 1947
Engine

**Engine** er et amerikansk progressiv metal band.

Bandet ble startet i 1999 og er et sideprosjekt av Fates Warning vokalist Ray Alder.

## Diskografi
**Engine* (1999)	
**Superholic* (2002)

## Medlemmer
*Ray Alder – Vokal 
*Bernie Versailles – Gitar
*Joey Vera – Bassgitar
*Pete Parada – Slagverk

## Eksterne lenker
* 
* Engine på Encyclopaedia Metallum
Scott Macartney

**Scott Macartney** (født 1978) er en amerikansk alpinist.

Han fikk først overskrifter da han vant bronse i utfor under Junior-VM 1998 i franske Megève.

Macartney har kjørt i verdenscupen siden november 1999. I 2002 deltok han i OL i Salt Lake City, der han ble nr. 25 i utfor og nr. 29 i super-G. I 2005 startet han i verdensmesterskapet der han kom på 28.-plass i super-G.

Karrierens beste resultat kom 29. januar 2006, da han kjørte inn til en overraskende andreplass i super-G-rennet i Garmisch-Partenkirchen. Han har i tillegg en tredjeplass i utfor fra 15. desember 2007 (Val Gardena).

19. januar 2008 falt han i utforløypa i Kitzbühel i en hastighet på over 140&nbsp;km/t. Han mistet bevisstheten og ble lagt i kunstig koma. Han slapp unna uten bruddskader, og kunne forlate sykehuset allerede etter tre dager.

Macartney kom seg etter skadene, og ble tatt ut på det amerikanske landslaget foran verdenscupsesongen 2008-09.

## Pallplasseringer i verdenscupen

## Referanser


## Eksterne lenker
*
Keminmaa

**Keminmaa** er en kommune i landskapet Lappland i Finland. Før 1979 het kommunen **Kemi landkommune** (svensk: *Kemi landskommun*, finsk: *Kemin maalaiskunta*). Kommunen er enspråklig finsk. Keminmaa hadde .

## Referanser


## Eksterne lenker
*
Carl Menke

**Carl Menke** (født 3. juli 1906) var en tysk landhockeyspiller som deltok i de olympiske leker 1936 i Berlin.
  
Menke vant en olympisk sølvmedalje i landhockey under OL 1936 i Berlin. Han var med på det tyske laget som kom på andreplass i landhockeyturneringen. I semifinalen slo de Nederland med 3-0, men tapte finalen til India med 1-8. Menke spilte en kamp i OL-turneringen.

## OL-medaljer
* 1936  Berlin -  Sølv i landhockey (Tyskland)

## Eksterne lenker
*
Grimse

**Grimse** er en fjellelv som springer ut i Rondane, i Dovre kommune og munner ut i Folla ved Grimsbu i Folldal kommune.

Elva renner rolig med jevnt fall gjennom den naturskjønne Grimsdalen, et fjellparti preget av avrundede fjellformasjoner og rik fjellflora.

I de nedre delene av elveforløpet meandrer Grimse dypt nedskåret i Grimsmoen, Sør-Norges største sammenhengende grus- og sandavsetning.

Elva er kalkrik og produktiv på insekter og annen fiskenæring.

Vassdraget ble i 1986 vernet mot kraftutbygging i Verneplan III for vassdrag.

## Referanser
Einunna

**Einunna** er en fjellelv som renner gjennom Einunndalen i Folldal kommune. Elven har sine kilder i innsjøen Fundin, Setalbekken og Marsjøen (via bekken Mela), og flyter sammen med Folla ved Egnund, på grensen mellom Folldal og Alvdal. 

Einunna er kraftig regulert med reguleringsmagasin i Markbulia, Elgsjø, Fundin og Marsjøen. Einunna kraftverk har inntaksmagasin i Markbulia. Einunnaelva tas inn i en overføringstunnel til Savalen rett nedstrøms avløpet fra Einunna kraftverk. Her utnyttes vannkraften i Savalen kraftverk. 

Det er søkt om konsesjon for bygging av nytt Einunna kraftverk og utvidet regulering av vassdraget. NVE har i sin innstilling av juni 2012 frarådet dette.

## Referanser
Valle (Oslo)

:*«Valle» har også [[Valle (andre betydninger)|andre betydninger]].*

**Valle** er et strøk i Oslo, nord for Helsfyr og øst for Grenseveien. Skillet mellom Valle og Hovin er en smule uklart, og fellesbetegnelsen Valle-Hovin benyttes ofte.

Navnet er av norrønt *Volin*, som betyr «markene». Gården var i eldre tid klostergods under Nonneseter. Seinere var området slottsmark under Akershus. Fra 1765 var det i privat eie. I 1915 kjøpte Kristiania kommune Valle og deler av Hovin. Det var flere ikke-realiserte planer for strøket, blant annet var området tenkt brukt til sjukehus og til flyplass. I 1953 blei det bebygd med boligblokker, og i på 1960-tallet blei flere idrettsanlegg oppført, blant annet Valle Hovin kunstisbane, Norges første kunstfrosne skøytebane.

Gamle Valle gård blei tidlig delt i to. *Nedre Valle* er det som seinere blei Ensjø (= Einarshaug) gård, Malerhaugveien 12, i den seinere tid alders- og sykehjem. *Øvre Valle* (også kalt Kokengen) har si hovedbygning fra ca. 1840 i Vallefaret 14 (nå barnehage). Fra denne gården blei på 1800-tallet Malerhaugen, Grønvoll og Helsfyr utskilt.

Valle hører inn under bydel Gamle Oslo.

Det fantes også en Valle gård i området ved St. Hanshaugen. Nå brukes Valleløkken om dette strøket.

## Kilder
* *Oslo byleksikon*, Kunnskapsforlaget 2000
Reidar Tønsberg

**Reidar Samuel Tønsberg** (født 23. mars 1893 i Oslo, død 12. mars 1956) var en norsk turner. Han representerte Christiania Turnforening.

27 år gammel deltok han i sommer-OL 1920 i Antwerpen, der han deltok på det norske laget som vant sølv i lagkonkurransen. Danmark vant denne konkurransen.

På nasjonalt nivå har han også tre NM-gull: i 1921, 1923 og 1924.

## Eksterne lenker
* 
* Norgesmestre i turn
Strandsfjorden

**Strandsfjorden** er en fjordarm av Listafjorden i Flekkefjord kommune. Fjorden ligger mellom øyene Hidra i vest og Andabeløya i øst og har innløp mellom sørspissen på hver av disse øyene, Klubben på Hidra og Austgavlen på Andabeløya. Vest for Austgavlen ligger innløpet til Fedafjorden.

Strandsfjorden strekker seg om lag fire kilometer nordover mellom disse øyene til Abelnes. Mellom Andabeløy og Abelnes går det et sund øst til Stolsfjorden, som ligger på østsiden av Andabeløy. Nord for Hidra ligger det seks kilometer lange Hidrasundet som strekker seg vestover. 

## Referanser
M (James Bond)

**M** er kodenavnet til sjefen for MI6 i Ian Flemings James Bond-serie. Karakteren, inspirert av flere personer innen britisk etterretning som Fleming kjente, opptrer både i de originale romanene, videreførte romaner og i 24 filmer. I filmene fra Eon Productions har M blitt spilt av Bernard Lee, Robert Brown, Judi Dench og Ralph Fiennes. I to uavhengige Bond-filmer ble M spilt av John Huston, David Niven og Edward Fox.

## Bakgrunn
Fleming baserte mye av karakteren M på kontreadmiral John Godfrey, Flemings overordnede ved Marineetterretningen under andre verdenskrig. Etter Flemings død klaget Godfrey: «Han gjorde meg til den usmakelige karakteren, M.»

Andre mulige inspirasjoner inkluderer oberstløytnant Sir Claude Dansey, nestleder i MI6, som var omstridt; noen anså ham som profesjonell, mens andre mente han var korrupt og udugelig. En annen inspirasjon var Maxwell Knight, sjef for MI5, som signerte med "M". Tradisjonen med å bruke én bokstav som signatur stammer fra Mansfield Smith-Cumming, som signerte «C» i grønt blekk.

William Melville, en irsk leder av Secret Service Bureau, omtalt som "M" i regjeringskretser, kan også ha inspirert M.

## Noveller
I *[[Moonraker]]* avslører Flemings tredje Bond-roman at M har initialene "M**** M*******", og navnet hans er Miles. I siste bok, *[[Mannen med gullpistolen|The Man with the Golden Gun]]*, avsløres hans fulle identitet som viseadmiral Sir Miles Messervy KCMG, utnevnt til sjef for MI6 etter at forgjengeren ble drept på kontoret sitt.

M beskrives med et maritimt preg, og hans væremåte oppfattes som strengt og formelt, beskrevet av Kingsley Amis og Ben Macintyre som en typisk «naval martinet». Gjennom tolv bøker og to novellesamlinger avsløres detaljer om M, blant annet at hans lønn er £6,500 i året, hvorav £1,500 er pensjon. Til tross for dette har han medlemskap i den eksklusive klubben Blades, hvor medlemskap koster £100,000. Klubben holder et rimelig rødvinlager kalt «Infuriator» som M bestiller når humøret er dårlig.

Akademikeren Paul Stock ser M’s kontor som et symbol for England, en trygg base Bond drar ut fra. I fortsettelsesromanen *Colonel Sun* kidnappes M, og Bond redder ham. I John Gardners romaner beskytter Messervy som M Bond mot nye og mindre aggressive sikkerhetsstrategier, med uttalelsen om at landet fortsatt trenger et «sløvt verktøy.»

## Liste over M i filmene
Rolle som M har vært besatt av fire forskjellige skuespillerer siden den første filmen i 1962:

* Bernard Lee 1962–1979)
* Robert Brown (1983–1989)
* Judi Dench (1995–2012 )
* Ralph Fiennes (2012– )

## Referanser
Clarksburg (Vest-Virginia)

**Clarksburg** er en by i Vest-Virginia, USA, og er hovedstaden i Harrison County. Byen er oppkalt etter generalen George Rogers Clark. Clarksburg er hjembyen til kjente navn som Cyrus Vance, John W. Davis og Louis A. Johnson. Byen lå opprinnelig i Virginia, men ble med over i Vest-Virginia da dette området ble skilt ut som egen stat under borgerkrigen. En av de medvirkende til opprettelsen av den nye staten var bysbarnet John J. Davis.

## Referanser


## Eksterne lenker
*
Daniela Costian

**Daniela Costian** (født 30. juni 1965 er en tidligere olympisk bronsemedaljevinner i diskoskast. Hun ble født i Brăila, Romania men hun ble australsk statsborger i 1990. Hun deltok i diskoskonkurransen under OL 1992 og vant bronsemedaljen. Hun vant sølvmedalje under VM 1993. Hennes personlige rekord nådde en lengde på 73,84 m. Satt i 1988, var det rumensk rekord. Hennes beste resultat for Australia var 68,72 fra 1994. Dette er også den gjeldende oseanske rekorden.

## Referanser


## Eksterne lenker
*
Asbjørn Bodahl

**Asbjørn Bodahl** (født 20. april 1896 i Sarpsborg, død 21. desember 1962 samme sted) var en norsk turner. Han representerte *Turn- og Idrettslaget National* i Sarpsborg.

24 år gammel deltok han i sommer-OL 1920 i Antwerpen, der han deltok på det norske laget som vant sølv i lagkonkurransen. Danmark vant denne konkurransen.

## Eksterne lenker
*
Helvikfjorden

**Helvikfjorden** er en fjord i Farsund kommune i Agder, like vest for selve Farsund. Fjorden har innløp der Hanesundet møter Krossnessundet vest for Øyna. Fjorden går først vestover og deler seg så i tre retninger. Den ene går rett sørover til Kjørrefjordkilen, en går sørvestover til Røssevika, mens en del går nordover til innløpet til Suttevikpollen, som er en del av fjorden Framvaren. Grenden Helvik ligger på vestsiden av fjorden. Fra innløpet til enden av Kjørrefjordkilen er fjorden 2,5 kilometer lang.

## Referanser
Rafael Antonio Gutiérrez

**Rafael Antonio Gutiérrez** (født 24. oktober 1845 i Ilobasco, El Salvador, død 9. januar 1921 i San Jacinto, El Salvador), var en salvadoransk politiker og general som var president i El Salvador fra 10. juni 1894 til 13. november 1898. 

Han var leder for «revolusjonen av de 44» som avsatte general og president Carlos Ezeta. Fra juni 1894 var han fungerende president fram til han ble formelt innsatt i mars 1895 etter å ha vunnet presidentvalget hvor han forøvrig var eneste kandidat.

I sin fireårige presidentperiode fikk han avgjort grensetvister, han forsøkte å bekjempe en økonomisk krise, og han var en nøkkelperson i dannelsen av den kortvarige Store sentralamerikanske republikk (1896-1898). Han ble avsatt av general Tomás Regalado den 13. november 1898. Maktskiftet førte til oppløsning av stor-republikken to uker senere.

## Referanser
Kalsiumkarbid

**Kalsiumkarbid** er et fargeløst salt med formelen CaC2.

Kalsiumkarbid framstilles gjennom den endoterme reaksjonen mellom brent kalk (CaO) og koks (C), en prosess som ble oppdaget av kanadierne T.L. Willson og J.T. Moorehead i 1891.

:CaO + 3C → CaC2 + CO

Kalsiumkarbidets kjemiske struktur minner om koksaltets, der Na+-ionet byttes ut mot et Ca2+-ion og Cl--ionet byttes ut mot et C22--ion.

## Industriell tilvirkning
For å produsere ett tonn kalsiumkarbid i en lysbueovn går det med 600&nbsp;kg koks, rundt 1&nbsp;700&nbsp;kg kalkstein, 15–20&nbsp;kg elektrodemasse og 3&nbsp;000 kWh elektrisk kraft.

Industrielt anvendes kalsiumkarbid ved framstilling av acetylen (C2H2), som siden anvendes ved gassveising. Reaksjonen som oppstår når kalsiumkarbid kommer i kontakt med vann er kraftig eksoterm.

:CaC2 + 2H2O → C2H2 + Ca(OH)2

I 1982 var den totale verdensproduksjonen av kalsiumkarbid 6,4 millioner tonn.

## Anvendelse

Er brukt som brensel i karbidlamper, hvor acetylengass dannes og gir et intenst hvitt lys.

Kalsiumkarbid kan kjøpes i enkelte farge/kjemi-forretninger der det kan anvendes mot jordrotter (*Arvicola terrestris*) i hager.

Kalsiumkarbids fremste anvendelsesområde er i stålindustrien der den anvendes for å rense jern og stål fra svovelforbindelser og for tilvirkning av acetylengass til sveiseindustrien. Acetylen blir forøvrig også brukt til framstilling av kjemikalier som for eksempel PVC.

## Referanser
Herbert Kemmer

**Herbert Kemmer** (født 13. mai 1905 i Berlin, død 10. desember 1962) var en tysk landhockeyspiller som deltok i de olympiske leker 1928 i Amsterdam og 1936 i Berlin.

Kemmer vant en olympisk sølvmedalje i landhockey under OL 1936 i Berlin. Han var med på det tyske laget som kom på andreplass i landhockeyturneringen. I semifinalen slo de Nederland med 3-0, men tapte finalen til India med 1-8. Kemmer spilte to kamper i OL-turneringen.

Åtte år tidligere, under sommer-OL 1928 i Amsterdam, vant han en bronsemedalje med det tyske laget i landhockey.

## OL-medaljer
*  1936  Berlin - Sølv i landhockey  Tyskland.
*  1928  Amsterdam -  Bronse i landhockey  Tyskland.

## Eksterne lenker
*
Carlos Ezeta

**Carlos Basilio Ezeta y León** (1852-1903), var en salvadoransk politiker og militær som var El Salvadors president fra 22. juni 1890 til 9. juni 1894. Han var selv militær og ble avsatt under «De 44s revolusjon».

## Biografi
Carlos Ezeta var født i San Salvador, El Salvadors hovedstad, 14. juni 1852. Han var sønn av general Eligió Ezeta og hans mor var Asunción de León Corleto og han var bror til Antonio Ezeta som var visepresident fra 1891 til 1893. Han var gift med Josefa Marroquín og paret hadde fire barn.

## Militær karriere
Ezeta tjenestegjorde i den salvadoranske hæren da Santiago González Portillo og Fernando Figueroa invaderte Honduras i 1872 og 1873. Han ble skadet i tjeneste under et slag i Santa Bárbara] (Honduras). I 1875 bodde han i Costa Rica, men returnerte til El Salvador i 1876. Senere besøkte han også USA og Guatemala. Han returnerte til El Salvador i 1885 for å kjempe mot Guatemalas president Justo Rufino Barrios og hans planer om å forene de mellomamerikanske landene til et rike.

## Presidenttiden
Den 22. juni 1890 dro Ezeta til presidentboligen og gjennomførte et militærkupp og avsatte den midlertidige presidenten, general Francisco Menéndez. Menéndez døde under kuppet. 1. mars 1891 ble Ezeta formelt innsatt som landets president etter å ha vunnet presidentvalget.

Ezeta klarte å opprettholde politisk stabilitet i landet mens naborepublikkene Honduras og Guatemala var i krig, men han mistet etterhvert støtten fra de store jordeierne og ble avsatt 9. juni 1894 i et kupp («De 44s revolusjon») iverksatt av en allianse mellom de militære og jordeierne med støtte fra Nicaragua, Guatemala og Honduras, og ledet av Rafael Antonio Gutiérrez. 

## Tiden etterpå
HAn flyktet til Panama og reiste deretter til Europa før han igjen dro til mellomamerika og bosatte seg i Mazatlán i Mexico hvor han døde 21. mars 1903 i en alder av 50 år. Han er begravet på Angela Peralta-kirkegården i Mazatlán.

## Referanser
Toni Kuivasto

**Toni Kuivasto**, også kjent som *Kuiva*, (født 1975) er en finsk fotballspiller (midtstopper) og  for Finland.

## Karriere
Toni Kuivasto begynte sin karriere i sin hjemby Tammerfors' lokale fotballag FC Ilves Tampere. I 1992 gjorde han sin debut i den finske tippeligaen, «Veikkausliiga», for moderklubben. Ved senere tilfeller har han også representert MyPa og HJK Helsingfors i «Veikkausliiga».

Kuivasto flyttet så til Norge i 1999 for å spille for Viking Fotballklubb. Han ble i Stavanger til 2003, da han ønsket seg nye utfordringer og ble solgt til svenskeDjurgårdens IF som måtte betale 1,5 millioner kroner for finnen. I Viking fikk han 120 kamper og skåret 5 mål.
 
Kuivasto debuterte for det finske landslaget i 1997 mot Malaysia og har siden det vært ansett sim en pålitelig innbytter for de faste midtstopperne på landslaget. Toni Kuivasto har spilt over 70 A-landskamper for Finland.

Kuivasto har kontrakt med Djurgårdens IF ut til og med 2009 sesongen.

## Meritter
* Mester, Allsvenskan, i 2003, 2005
* Mester, Svenske cupen  i 2004, 2005
* Mester, NM-cupen, i 2001
* Mester, Finske cupen, i 2000

## Sesong for sesong: ligakamper / mål
* 2009: –
* 2008: 24 / 0
* 2007: 26 / 1
* 2006: 23 / 0
* 2005: 26 / 3
* 2004: 24 / 0
* 2003: 24 / 2 (11 / 1 i Viking + 13 / 1 i DIF)
* 2002: 26 / 3
* 2001: 25 / 0
* 2000: 1 / 0

## A-Landskamper og mål
* 2008: 4 / 0 (Frem til og med 22. oktober 2008)
* 2007: 3 / 0
* 2006: 4 / 0
* 2005: 10 / 1
* 2004: 11 / 0
* 2003: 9 / 0 (hvorav 4 etter klubbytet til Djurgården)
* 2002: 10 / 0
* 2001: 7 / 0
* 2000: 4 / 0
* 1999: 5 / 0
* 1998: 2 / 0
* 1997: 4 / 0

## Klubber
*  Djurgårdens IF 2003-
*  Viking Fotballklubb 2001-2003
*  HJK Helsingfors 1999-2000
*  MyPa 1997-1998
*  FC Ilves 1992-1996

## Referanser


## Eksterne lenker
* 
* DIF.se info om Kuivasto
* Gamle helter i mørkeblått, info om Kuivasto på viking-fk.no
* Statistik fra SvenskFotboll.se
* Finske landslagets statistik over Kuivasto (A-landskamper med mer)
Dødsjakten

**Dødsjakten** kan vise til:

* *[[Dødsjakten (film 1977)]]* – en amerikansk krim- og actionfilm fra 1977 (orig. tittel: *The Gauntlet*) med Clint Eastwood i hovedrollen
* *[[Dødsjakten (1988)]]* – en amerikansk actionthriller fra 1988  (orig. tittel: *Shoot to Kill*) med Tom Bergenger og Sidney Poitier i hovedrollene
Werner Kubitzki

**Werner Kubitzki** (født 10. april 1915, død 12. oktober 1994) var en tysk landhockeyspiller som deltok i de olympiske leker 1936 i Berlin.
  
Kubitzki vant en olympisk sølvmedalje i landhockey under OL 1936 i Berlin. Han var med på Tysklands lag som kom på andreplass i landhockeyturneringen. I semifinalen slo de Nederland med 3-0, men tapte finalen mot India med 1-8. Kubitzki spilte tre kamper under OL-turneringen.

## OL-medaljer
* 1936  Berlin -  Sølv i landhockey (Tyskland)

## Eksterne lenker
*
Jard Samuelson

**Jard Samuelson** (født 1952) er en svensk kristen, sanger og musiker. Han var den yngste av fire brødre i den svenske musikkgruppen Samuelsons. Etter at Samuelsons ble oppløst på midten av 1980-tallet begynte Samuelson en solokarriere og å utgi egne album. På flere av innspillingene var hans hustru Carina med.

Samuelson er kjent for sin sangstemme og at han har beholdt sin 1980-talls hockey-frisyre.

## Diskografi
* 1987 – *Nya vägar*
* 1988 – *Du har en vän*
* 1990 – *Vilken underbar värld*
* 1992 – *En härlig morgondag*
* 1995 – *Varje dag är en gåva*
* 2001 – *När vi möts igen*
* 2004 – *En sång en gång för längsen*
* 2007 – ''En värld av kärlek

## Referanser


## Eksterne lenker
*
Francisco Menéndez

**Francisco Menéndez** (født 3. desember 1830 i Ahuachapán, El Salvador, død 22. juni 1890 i San Salvador, El Salvador), var en salvadoransk politiker og general.

Fra 21. juni 1885 til 22. juni 1890 var han president i El Salvador. 

## Referanser
Tour de Ski 2008/09

**Tour de Ski 2008/09** var den tredje utgaven av etapperennet Tour de Ski og inngikk i verdenscupen i langrenn 2008/09. Sju etapper ble arrangert mellom 27. desember 2008 og 4. januar 2009. De innledende rennene foregikk i Oberhof, og så fulgte renn i Praha, Nové Město og til slutt i Val di Fiemme. 

Vinner for herrer ble Dario Cologna fra Sveits. Han vant med nesten ett minutt på Petter Northug, som knep andreplassen med knappe fire sekunder etter en spennende duell med tyske Axel Teichmann. Virpi Kuitunen fra Finland vant dameklassen, og det ble dobbelt finsk med Aino-Kaisa Saarinen på andre. Slovenske Petra Majdič kom på tredjeplass.

Tor-Arne Hetland fra Norge og Petra Majdič fra Slovenia vant sprinttrøyene.

## Kvinner
### Prolog - [[27. desember]]; <br /> 2,5 km fristil, individuell start; <br />  [[Oberhof]], [[Tyskland]]

### Etappe 2 - [[28. desember]]; <br /> 10 km klassisk, jaktstart; <br />  [[Oberhof]], [[Tyskland]]

### Etappe 3 - [[29. desember]]; <br /> 1 km fristil, sprint; <br />  [[Praha]], [[Tsjekkia]]

### Etappe 4 - [[31. desember]]; <br /> 10 km klassisk, individuell start; <br />  [[Nové Město na Moravě|Nové Město]], [[Tsjekkia]]

### Etappe 5 - [[1. januar]]; <br /> 1 km fristil, sprint; <br />  [[Nové Město na Moravě|Nové Město]], [[Tsjekkia]]

### Etappe 6 - [[3. januar]]; <br /> 10 km klassisk, fellesstart; <br />  [[Val di Fiemme]], [[Italia]]

### Etappe 7 - [[4. januar]]; <br /> 9 km fristil, jaktstart; <br />  [[Val di Fiemme]], [[Italia]]

## Menn
### Prolog - [[27. desember]]; <br /> 3,75 km fristil, individuell start; <br />  [[Oberhof]], [[Tyskland]]

### Etappe 2 - [[28. desember]]; <br /> 15 km klassisk, jaktstart; <br />  [[Oberhof]], [[Tyskland]]

### Etappe 3 - [[29. desember]]; <br /> 1 km fristil, sprint; <br />  [[Praha]], [[Tsjekkia]]

### Etappe 4 - [[31. desember]]; <br /> 15 km klassisk, individuell start; <br />  [[Nové Město na Moravě|Nové Město]], [[Tsjekkia]]

### Etappe 5 - [[1. januar]]; <br /> 1 km fristil, sprint; <br />  [[Nové Město na Moravě|Nové Město]], [[Tsjekkia]]

### Etappe 6 - [[3. januar]]; <br /> 20 km klassisk, fellesstart; <br />  [[Val di Fiemme]], [[Italia]]

### Etappe 7 - [[4. januar]]; <br /> 11 km fristil, jaktstart; <br />  [[Val di Fiemme]], [[Italia]]

## Verdenscuppoeng under Tour de Ski
### Poengberegning
Vinneren av hver etappe får 50 verdenscuppoeng, nummer to 40 poeng og tredjeplass 30 poeng, siden minker poengen med plasseringer ned til 15.-plass som gir 8 poeng. Vinnerne av Tour de Ski får 400 poeng, andreplass 320 poeng og tredje 240 poeng, ned til plass nummer 30 som får 4 poeng.

### Kvinner

### Menn

## Eksterne lenker
* 
* Oversikt over Tour de Ski hos Det internasjonale skiforbundet (FIS)
Erwin Keller

**Erwin Keller** (født 8. april 1905 i Berlin, død 1971) var en tysk landhockeyspiller som deltok i de olympiske leker 1936 i Berlin.
 
Keller vant en olympisk sølvmedalje i landhockey under OL 1936 i Berlin. Han var med på det tyske laget som kom på andreplass i landhockeyturneringen. I semifinalen slo de Nederland med 3-0 og tapte finalen til India med 1-8.

Hans sønn, Carsten deltok i tre olympiske leker og han ble olympisk mester i landhockey i 1972 i München.

Tre av hans barnbarn har også vunnet olympiske gullmedaljer i landhockey. Andreas i 1992 i Barcelona, Natascha i 2004 i Athen og Florian i 2008 i Beijing.

## OL-medaljer
* 1936  Berlin -  Sølv i landhockey  Tyskland

## Referanser


## Eksterne lenker
*
Rafael Zaldívar

**Rafael Zaldívar** (1834–1903) var en salvadoransk politiker og professor i medisin. Han var president i flere omganger mellom 1876 og 1885.

Han studerte medisin og ble professor i fysiologi og hygiene ved Universitetet i Guatemala.

Fra 1860 hadde han flere diplomatiske stillinger, og 1. mars 1876 ble han valgt til president i El Salvador. Han ble gjenvalgt til presidentskapet i 1880 og 1884 og gjennomførte en konservativ politikk. Han sørget for at det ble utført viktige offentlige arbeider over hele landet, og fremmet offentlig utdannelse og industri. Han klarte å  nedbetale landets statsgjeld. Han var motstander av ideen om en sentralamerikansk samling, som Guatemalas president Justo Rufino Barrios gikk inn for. 

21. juni 1885 ble han styrtet fra makten av general Francisco Menéndez. Han reiste da til Europa, besøkte kong Alfonso XII av Spania og ble valgt til medlem av både Ateneo de Madrid og Sociedad Económica de los Amigos del País. Da han kom tilbake til El Salvador, ble han en av grunnleggerne av et akademi der, etter mønster av det spanske. 

## Referanser
Natalja Mikhnevitsj

**Natalja Valerjevna Mikhnevitsj** (russisk: Наталья Валерьевна Михневич; belarusisk: Наталля Валер'еўна Міхневіч - *Natallja Valjerjewna Mikhnjevitsj*; født **Koronenko** (russisk: Хоронеко) den 25. mai 1982) er en belarusisk friidrettsutøver som konkurrerer i kulestøt. Hun er gift med kulestøteren Andrej Mikhnevitsj. Hennes gjennombrudd kom da hun ble nr. tre under junior-VM i 2000. Som senior deltok hun i OL 2004 der hennes 18,96 holdt til en femteplass. Hun deltok videre under VM i Helsingfors 2005 der hun ble nummer åtte. Hennes første store fremgang kom under VM i friidrett innendørs 2006 der hun vant med et støt på 19,84 samme år ble hun også europamester under EM i Göteborg. Under OL 2008 i Beijing kom hun oprinnelig på en andreplass etter et støt på 20,28 bare slått av newzealandske Valerie Vili, men ble senere diskvalifisert og fratatt medaljen da en retest av hennes dopingprøve fra lekene i 2008 var positiv.

## Referanser


## Eksterne lenker
*
Knud Romer

**Knud Voll Romer Jørgensen** (født 21. oktober 1960 i Nykøbing Falster), er en dansk forfatter og reklamemann.

Knud Romer er utdannet i litteraturvitenskap, ble reklamemann hos Kunde og Co. og siden selvstendig næringsdrivende.

Han fikk i 1998 sin bokdebut som medredaktør av antologien *[[Din store idiot]]* og utga i 2000 *[[Guide til Københavns offentlige toiletter]]*. I 2006 fikk han sin romandebut med *[[Den som blinker er bange for døden]]*. Romanen beskriver forfatterens oppvekst i Nykøbing Falster med en dansk far og tysk mor, Hildegard Voll. Morens nasjonalitet førte til at sønnen ble sjikanert og mobbet. Denne romanen innbrakte ham:

* BG Banks Debutantpris
* Statens Kunstfonds Produktionspremie
* Boghandlerklubbens hæderspris
* De Gyldne Laurbær
* Weekendavisens litteraturpris

Knud Romer er i de elektroniske mediene kjent som kulturanmelder i TV-magasinet Smagsdommerne på DR2

Han er gift med fiolinisten Andrea Rebekka Alsted, som han har en datter sammen med.

## Andre priser
* Årets Tekst, Danmarks Radio (2004)
* Direct Marketing Særpris, V&S Group (2003)
* Cannes Lions Direct, V&S Group (2003)
* Guldkorn, Information (2001)
* Direct Marketing Særpris, Yamanouchi Pharma (2000)
* Corporate Image Prisen, FIH (1998)

## Referanser


## Eksterne lenker
* 
* 
*  Litteraturpriser.dk
Verdensrankingen i snooker 1985/1986

**Verdensrankingen i snooker 1985/1986** er verdensrangeringen av de 32 beste snookerspillerne i verden for sesongen 1985/1986. 

## Rankingen
Adam Rodriguez

**Adam Michael Rodríguez** (født 1975) er en amerikansk skuespiller med costaricansk opprinnelse. Han er kjent for rollen som Eric Delko i serien **'.

Rodríguez vokste opp i [[New York City]] men gikk på Clarkstown High School North i [[New City, New York]] sammen med [[National Football League|NFL]]-spilleren [[Keith Bulluck]] som spiller for [[Tennessee Titans]], og gikk ut fra skolen i klasse år [[1993]]. Rodríguez hadde hittil håpet å bli en profesjonell baseballspiller, men han la planene på hylla etter en skade på high school, og skiftet da fokus til skuespill og framførelse i et barneteater i New York.

Han var med i reklamer, og da spesielt en for [[Coca-Cola]]. Hans første filmopptreden var som en ekstra skuespiller i ''[[The X-Files]]''. Senere var han med i ''Brooklyn South'', ''Law & Order'', ''Felicity'', ''Roswell'' (sammen med Brendan Fehr, sammen skulle disse møtes igjen i ) og ''[[NYPD Blue]]''. Han var også med i et antall musikkvideoer, blant annet [[Jennifer Lopez]]' video fra [[1999]], "If You Had My Love", [[Lionel Richie]]s "I Call it Love", også [[Nicole Richie]], og [[50 Cent]]s **Many Men''', sammen med Rory Cochrane.

## Eksterne lenker
*
Sellegrodsfjorden

**Sellegrodsfjorden** er en fjordarm til Lyngdalsfjorden i Farsund kommune i Agder, beliggende like nord for byen Farsund. Fjorden har sitt innløp nord for Store Kilsholmen og strekker seg drøye to km nordvestover på nordsiden av Øyna. På nordvestsiden av Øyna går Hanersundet sørvestover til Helvikfjorden. Like innenfor innløpet til fjorden ligger Bjørsvika på vestsiden ved Øyna.

## Referanser
Gerrit Jannink

**Gerrit Jan Arnold Jannink** (født 1. desember 1904 i Enschede, død 7. mars  1975 i Storbritannia) var en nederlandsk landhockeyspiller som deltok i De olympiske leker i 1928 i Amsterdam.

Jannink vant en olympisk sølvmedalje i landhockey under OL i 1928 i Amsterdam. Han var med på det nederlandske laget som kom på andreplass i landhockeyturneringen bak India. Etter at laget fra Tsjekkoslovakia hadde trukket seg, var det ni lag fra ni nasjoner som deltok i turnering og den ble spilt i perioden 17. til 26. mai. Nederland vant sin gruppe og i finalen møtte de India som var vinnere av den andre gruppen. Finalen, som ble spilt 26. mai 1928 på Olympiastadion i Amsterdam med 23 400 tilskuere, tapte Nederland 0–3 . Gerrit spilte alle fire kampene og scoret to mål.

## OL-medaljer
*  1928  Amsterdam -  Sølv i landhockey  Nederland.

## Eksterne lenker
*
Formel 1-sesongen 1988

**Formel 1-sesongen 1988** var den 39. sesongen av FIAs Formel 1-verdensmesterskap. Sesongen startet 3. april 1988 og ble avsluttet 13. november etter seksten løp. Verdensmesterskapet for førere ble vunnet av brasilianeren Ayrton Senna. Senna kjørte for teamet McLaren-Honda, som også vant konstruktørmesterskapet.

## Oppsummering av sesongen
### Løpskalender og resultatsammendrag

## Konstruktører og førere
Følgende konstruktører og førere konkurrerte i Formel 1-verdensmesterskapet i 1988.

## Sluttresultater 1988
### Førermesterskapet
Poeng ble gitt til de første seks plassene i hvert løp med henholdsvis 9, 6, 4, 3, 2 og 1 poeng. Kun de elleve beste løpene ble regnet med i sammendraget i verdensmesterskapet. I tabellen er tallene uten parentes poengene som ble regnet med i mesterskapet, mens tall i parentes er alle poengene. Prost tok 105 poeng i løpet av sesongen, men bare 87 av poengene ble regnet med i mesterskapet. Senna tok 94 poeng, hvorav 90 poeng ble regnet med i mesterskapet, ettersom han hadde vunnet flere løp. Senna ble dermed verdensmester, til tross for at han ikke tok mest poeng i løpet av sesongen.

**Noter til tabellene:**
*  - Føreren brøt løpet, men ble klassifisert ettersom han hadde fullført over 90% av løpsdistansen.

### Konstruktørmesterskapet
Som for førermesterskapet ble det i konstruktørmesterskapet gitt poeng til de første seks plassene i hvert løp med henholdsvis 9, 6, 4, 3, 2 og 1 poeng. I konstruktørmesterskapet ble imidlertid alle poengene regnet med i sammendraget.

## Eksterne lenker
*
Andrés del Valle

**Andrés del Valle** (født 30. november 1833 i Santa Ana, El Salvador, død 28. juni 1888) var en salvadoransk politiker, og fra 1. februar til 1. mai 1876 sitt lands president.

## Referanser
Njervesfjorden

**Njervesfjorden** (også skrevet **Njervefjorden**) er en liten fjord i Lindesnes kommune i Agder. Den ligger hovedsakelig mellom Vestre Imsa i øst og Nyresnes sør for Spangereid i vest. Fjorden har innløp ved Kjeholmen og Vigeskjeret i sør og strekker seg 2,5 kilometer nordover til Høllen og Njerve, som den er oppkalt etter. Nord for Vestre Imsa går det et sund østover til Remesfjorden. På vestsiden av Nyresnes ligger Kjerkevågen som går inn til Spangereid. 

## Referanser
Remesfjorden

**Remesfjorden** (også skrevet *Remasfjorden*) er en liten fjord i Lindesnes kommune i Agder. Den har innløp mellom Østre Imsa ved fyret Imsa i vest og Finnøya, vest for Svinør og Åvik i øst. Herfra strekker den seg nesten fire kilometer nordover. Nord for Østre Imsa går det en bukt inn mot øst, Svenevigbukta, til Svenevig og Reme. Videre nordover går fjorden én kilometer videre inn mot Remesvik.

Vest for Imsa ligger Njervesfjorden, mens Syrdalsfjorden ligger øst for Åvik og Svinør. 

## Referanser
Tawang (distrikt)

**Tawang** er et distrikt i den indiske delstaten Arunachal Pradesh. Distriktets hovedstad er Tawang. 

## Demografi
Ved folketellingen i 2011 var det  innbyggere i distriktet, mot  i 2001. Den urbane befolkningen utgjør 11,27 % av befolkningen.

Barn i alderen 0 til 6 år utgjorde 11,27 % i 2011 mot 16,74 % i 2001. Antallet jenter i den alderen per tusen gutter er 1005 i 2011 mot 948 i 2001. 

## Referanser


## Eksterne lenker
*
Spindsfjorden

**Spindsfjorden** er en liten fjord i  ved Spind i Farsund kommune, om lag halvveis mellom selve Farsund og Lyngdal. Den har innløp ved Vrangholmen og strekker seg 3,5 kilometer nordøstover. 

På vestsiden ligger gården Spindanger, som har navn etter fjordens gamle navn. 

Innseilingen til fjorden er beskrevet i Den Norske Lods, bind 3 .  Det er flere krevende partier, bl.a. gjennom Østre eller Vestre Vrangholmsund. 

Fra enden av fjorden og nordover er det bare 600 meter til Kollevollsbukta, som er en del av Lyngdalsfjorden.

## Referanser
Presidentvalget i USA 1904

**Presidentvalget i USA 1904** var det 30. presidentvalget i USAs historie. Valget fant sted den 8. november 1904, og gjenvalgte republikaneren Theodore Roosevelt som president, og valgte Charles W. Fairbanks som  visepresident, for perioden 1905–1909. Roosevelt hadde vært president siden attentatet mot William McKinley, og var USAs yngste president noensinne (rekorden består fortsatt). Den folkekjære Roosevelt, som blant annet var opphavet til «Teddybjørnen», vant enkelt i et valgskred, så stort at Demokratenes kandidat Alton B. Parker, ikke hadde en sjanse. Roosevelt ble dermed den første visepresidenten som ble valgt til president etter at presidenten hadde dødd i foregående periode. Sosialisten Eugene Debs fikk 3 % oppslutning.

## Eksterne lenker
* Stemmer fordelt på stater
* Stemmer fordelt på stater (med grafer)
* Stemmer fordelt på fylker (counties)
* «How close was the 1904 election?» av Michael Sheppard, Michigan State University
Syrdalsfjorden

**Syrdalsfjorden** er en liten fjord i Lindesnes kommune i Agder. Den ligger vest for Underøy og sør for Lonestranda. Fjorden har to innløp, et mellom Unnerøy og Svinør, og et lenger vest mellom Svinør og fastlandet ved tettstedet Åvik.

Fra innløpet ved Svinør fyr og nord til Lonebukta ved Lonestranda er fjorden om lag tre kilometer lang. På andre siden av Unnerøy ligger Sniksfjorden, mens innløpet til Remesfjorden ligger vest for Åvik. 

Fylkesvei 460 går langs nordsiden av fjorden.

## Referanser
Detroits Grand Prix

**Detroits Grand Prix** var et Formel 1-løp som i - ble arrangert på Detroit street circuit i Detroit, USA.

## Vinnere av Detroits Grand Prix

## Referanser
Snigsfjorden

**Snigsfjorden**, eller **Sniksfjorden**, er en liten fjord i Lindesnes kommune i Agder. Den har innløp mellom de to små holmene Fløyholmen og Tolleknivane. Det meste av vestsiden av fjorden går langs Unnerøy, mens Tjaumsfjellet (109 moh.) ligger på østsiden. Mellom Unnerøy og Syrdalsfjorden i vest går det smale Navarsundet. Helt innerst i Sniksfjorden ligger tettstedet Snik og her munner elva Audna ut i fjorden. Fjorden har en lengde på litt over tre kilometer.